Medium tot hoë kans vir beurtkragArgieffoto Eskom het gesê die moontlikheid bestaan wel dat kragonderbrekings Vrydag kan voorkom. “Daar is ŉ medium tot ŉ hoë risiko vir beurtkrag vandag,” het Eskom se kommunikasiekantoor gesê. “Enige onverwagte veranderinge op die reeds beperkte kragnetwerk kan veroorsaak dat beurtkrag toegepas moet word.” Eskom het vroeër gesê dat alhoewel die stelsel beperk is, geen kragonderbrekings Vrydag verwag word nie.